|  |
| --- |
|  |

**Vedtægter for Havnerådet i Vordingborg Kommune**

§ 1. Havnerådets formål og opgaver

§ 2. Havnerådets sammensætning

§ 3. Valgprocedure

§ 4. Valgperiode

§ 5. Udtrædelse i valgperioden

§ 6. Forretningsorden

§ 7. Vederlag

§ 8. Afvikling af møder i Havnerådet

§ 9. Beslutningsdygtighed

**§ 1. Havnerådets formål og opgaver**

Havnerådet har til opgave at repræsentere brugerne i de kommunale lystbådehavne i Vordingborg Kommune. Havnerådet er et høringsberettiget råd og skal høres i beslutninger, der har afgørende betydning for brugerne i de samlede lystbådehavne. Havnerådets opgaver:

Høringer: Havnerådet skal høres i generelle beslutninger, der har afgørende betydning for de kommunale lystbådehavne. Havnerådet skal ligeledes høres i forhold til politikker og strategier indenfor området.

Rådgivning: kommunalbestyrelsen kan inddrage Havnerådet som rådgivende i spørgsmål, der vedrører de kommunale lystbådehavne.

Administrationen varetager sekretærfunktionen ved møderne i Havnerådet.

**§ 2. Havnerådets sammensætning**

Havnerådet består af i alt otte medlemmer, der alle er udpeget af de respektive havneudvalg i de ni lystbådehavne. Hertil er en personlig suppleant for hvert medlem. Den personlige suppleant deltager i rådets møder, hvis det ordinære medlem ikke kan deltage.

De lokale havneudvalg vælges i hver kommunal lystbådehavn således, at havnens brugere er repræsenteret i et lokalt havneudvalg. De lokale havneudvalg:

* Bogø Havn/ Skaaninge Bro Havn
* Hårbølle Havn
* Kalvehave Havn
* Klintholm Havn
* Masnedsund Havn
* Præstø Havn
* Stege Havn
* Vordingborg Nordhavn

Relevante havnefogeder eller andre kommunalt ansatte deltager efter behov ved Havnerådets møder. Ligeledes kan medlemmer for Udvalget for Plan og Teknik deltage.

Havnerådet vælger selv formand og næstformand ved første møde i valgperioden.

**§ 3. Valgprocedure**

Medlemmer af Havnerådet vælges af de enkelte lokale havneudvalg. Hvert havneudvalg udpeger et medlem samt en suppleant til Havnerådet. På den måde sikres, at alle havne uanset størrelse er repræsenteret i Havnerådet samt der sikres den brede brugerflade i de mange lystbådehavne.

**§ 4. Valgperiode**

Medlemmerne udpeges for en 4-årig periode og følger kommunalbestyrelsens valgperiode. Udpegningen foregår i de år, hvor der afholdes kommunalvalg og rådet træder i kraft ved valgperiodens start.

**§ 5. Udtrædelse i valgperioden**

Hvis et medlem udtræder i løbet af valgperioden, indtræder suppleanten.

**§ 6. Forretningsorden**

Havnerådet fastsætter selv forretningsorden. Denne beskriver mere detaljeret, hvordan Havnerådet arbejder og indeholder alene områder, der ikke er fastsat i vedtægten.

**§ 7. Vederlag**

Der udbetales ikke diæter eller vederlag til rådets medlemmer.

**§ 8. Gennemførelse af møder i Havnerådet**

Havnerådet holder minimum 2 møder om året. Møderne planlægges, så de i vidt muligt omfang giver mulighed for høring af fx budgetforslag mv. Der kan holdes ekstraordinære møder, såfremt minimum 5 medlemmer skønner det nødvendigt dog højst 4 gange pr. år.

Administrationen fastsætter sammen med formanden dagsorden på baggrund af indkomne punkter og udsender dagsorden senest 8 dage før mødets afholdelse. Dagsordenen og referat skal offentliggøres på kommunens hjemmeside.

Formanden leder møderne og administrationen skriver rådets referat og beslutninger i protokol, der sammenfattes ved mødet. Protokollen underskrives af de fremmødte medlemmer. Referatet vil fremgå på Vordingborg Kommunes hjemmeside senest fem dage efter mødets afholdelse. Ved formandens fravær ledes møderne af næstformanden.

Er der behov for at træffe beslutninger ved afstemning sker det når rådet er beslutningsdygtigt og ved almindelig stemmeflerhed gennem afstemning.

**§ 9. Beslutningsdygtighed**

Rådet er et høringsorgan og tillægges derfor ingen beslutningskompetence.

Vedtaget i kommunalbestyrelsen INDSÆT DATO